Beschreibung
Pratyja za kśesćijanow woglědajo do brjazyńskeje a janšojskeje wósady a za nabóžnu carobu su se tenraz ned tśi duchowne starali. Teke na wažne tšojenje pśed 150 lětami njejo zabyła: prědne wudaśe dolnoserbskeje biblije, ako njedej to slědne wóstaś. Se wě cesći Pratyja zasłužbne serbske luźe pśi góźbje jich jubilejow 2018, mjaz drugim Domowinarja Maksa Hanšku z Janšojc, dr. Mateja Pomgajboga Broniša ako slědnego serbskego duchownego z teje wjelikeje fararskeje dynastije a nowsańskego ceptarja Mjertyna Gryza z Hochoze. Pśi tom stej serbska wucba a dwójorěcnosć cesto tema, ga jo pśed 20 lětami Witaj-projekt w Žylowje startował.
deu_Latn szl_Latn